## Naredba o jedinstvenom djelovanju službe zaštite spomenika kulture u Republici Hrvatskoj

### NN 7/1992 (12.2.1992.), Naredba o jedinstvenom djelovanju službe zaštite spomenika kulture u Republici Hrvatskoj

# MINISTARSTVO PROSVJETE, KULTURE I ŠPORTA

Na temelju članka 4. Uredbe o djelatnosti odgoja, obrazovanja, kulture,
tehničke kulture i športa za vrijeme ratnog stanja ili u slučaju neposredne
ugroženosti neovisnosti i jedinstvenosti Republike Hrvatske ("Narodne
novine", br. 55/91 ), donosim

## NAREDBU

### o jedinstvenom djelovanju službe zaštite spomenika kulture u Republici Hrvatskoj

I.

Radi zaštite interesa Republike Hrvatske, osobito u izvršavanju posebnih
zadaća kojima je cilj zaštita spomenika kulture za vrijeme ratnog stanja
ili u slučaju neposredne ugroženosti neovisnosti i jedinstvenosti Republike
Hrvatske, te s time u svezi obnova ratom oštećenih spomenika kulture, uspostavlja
se jedinstveno djelovanje službe zaštite spomenika kulture u Republici
Hrvatskoj i uređuju odnosi službe zaštite s ustanovama u arhivskoj, muzejsko-galerijskoj
i bibliotečnoj djelatnosti. .

II.

Jedinstveno djelovanje službe zaštite iz točke 1. ove naredbe ostvaruju
Zavod za zaštitu spomenika kulture Ministarstva prosvjete, kulture i športa
(u daljnjem tekstu: Zavod), svi regionalni. meduopćinski i općinski zavodi
za zaštitu spomenika kulture, Gradski zavod za zaštitu i obnovu spomenika
kulture i prirode Grada Zagreba te restauratorski zavodi (u daljnjem tekstu:
zavodi) Rad svih zavoda objedinjava Zavod.

III.

Posebne zadaće iz točke I. ove naredbe obavljaju i sve ustanove u arhivskoj,
muzejsko-galerijskoj i bibliotečnoj djelatnosti (u daljnjem tekstu: ustanove
u kulturi). Arhiv Hrvatske, Nacionalna i sveučilišna biblioteka i Muzejsko-dokumentacijski
centar, kao matične organizacije, objedinjavaju rad arhivske, bibliotečne
i muzejsko-galerijske djelatnosti, svaka unutar svoje djelatnosti.

IV.

U cilju djelotvornog i operativnog obavljanja zadaća zaštite spomenika
kulture osnivaju se uredi kako slijedi:

1. U sastavu Regionalnog zavoda za zaštitu spomenika kulture Osijek
uredi za zaštitu spomenika kulture sa sjedištem u Slavonskom Brodu, Vukovaru.
Slavonskoj Požegi i Daruvaru,

2. U sastavu Regionalnog zavoda za zaštitu spomenika kulture Zagreb
ured za zaštitu spomenika kulture sa sjedištem u Sisku,

3. U sastavu Regionalnog zavoda za zaštitu spomenika kulture Rijeka
uredi za zaštitu spomenika kulture sa sjedištem u Puli i Malom Lošinju,

4. U sastavu Regionalnog zavoda za zaštitu spomenika kulture Split ured
za zaštitu spomenika kulture sa sjedištem u Hvaru. Posebnom odlukom Ministarstva
prosvjete, kulture i športa utvrđuje se početak rada i nadležnosti, te
ustrojstvo i djelokrug pojedinog ureda Način rada ureda pobliže uređuje
direktor regionalnog zavoda svojim aktom.

V.

Zavodi i ustanove iz točke II. i III. ove naredbe, pored poslova koje
obavljaju u skladu s postojećim pozitivnim propisima Republike Hrvatske
i međunarodnim konvencijama u oblasti zaštite spomenika kulture, obavljaju
i slijedeće posebne zadaće:

- prikupljaju i dostavljaju Zavodu podatke i dokumentaciju o štetama
uzrokovanim ratnim razaranjima na objektima i predmetima spomenika kulture;

- utvrđuju prioritet i provode sklanjanje i evakuaciju pokretnih spomenika
kulture na području svoje djelatnosti i u svojem djelokrugu;

- obavljaju stručne poslove u svezi s popisom i procjenom ratnih šteta
na objektima i predmetima spomenika kulture;

- obavljaju i druge poslove u svezi sa zaštitom spomenika kulture za
koje se ukaže potreba zbog ratnog stanje ili neposredne ugroženosti neovisnosti
i jedinstvenosti Republike Hrvatske, kao i zbog potreba obnove ratom oštećenih
spomenika kulture.

VI.

Zavod pored poslova koje obavlja u skladu sa zakonom i međunarodnim
konvencijama u oblasti zaštite spomenika kulture obavlja i slijedeće posebne
zadaće:

- vodi centralnu i zbirnu evidenciju šteta prouzrokovanih ratnim razaranjima
na spomenicima kulture i izrađuje izvješće o tome;

- obavlja povjerene stručne poslove na procjeni šteta od ratnih razaranja;

- utvrđuje i predlaže prioritete sanacije šteta od ratnih razaranja
na spomenicima kulture i raspodjelu sredstava osiguranih za tu namjenu;

- skrbi da fondovi kulture ostvaruju utvrđene investicijske prioritete
na sanaciji šteta i osiguravaju sredstva potrebna za njihovo izvršavanje:

- koordinira poslove na sklanjanju i evakuaciji pokretnih spomenika
kulture i vodi centralnu evidenciju sklonjenih i evakuiranih spomeničkih
fondova;

- izvješćuje i dostavlja nadležnim organima unutarnjih poslova, tužilaštva
i sudova raspoložive podatke u svezi s nestalim i otuđenim pokretnim spomenicima
kulture,kao i podatke o razaranjima i oštećenjima na spomenicima kulture;

- obavlja i druge poslove u svezi sa zaštitom spomenika kulture za koje
se ukaže potreba zbog ratnog stanja ili neposredne ugroženosti neovisnosti
i jedinstvenošti Republike Hrvatske, kao i zbog potrebe obnove ratom oštećenih
spomenika kulture.

VII.

Ravnatelji svih zavoda i ustanova u kulturi dužni su surađivati s obrambenim
formacijama i institucijama, te ministarstvima i drugim državnim organima
na republičkoj, regionalnoj i općinskoj razini glede zaštite i obnove oštećenih
i ratom ugroženih spomenika kulture.

VIII.

U izvršavanju posebnih zadaća iz ove naredbe svi djelatnici zavoda iz
točke II. i IV. te ustanova u Kulturi iz točke III. ove naredbe, dužni
su bez odlaganja provoditi odluke, upute i naloge Zavoda kao i dostavljati
mu potrebne informacije i dokumentaciju. Neizvršavanje posebnih zadaća
iz ove naredbe povlači primjenu odredbi o odgovornosti djelatnika u skladu
s općim aktima zavoda, te članka 14. stavka 1. i 2. Uredbe o djelstnosti
odgoja i obrazovanja, kulture, tehničke kulture i športa za vrijeme ratnog
stanja ili u slučaju neposredne ugroženosti neovisnosti i jedinstvenosti
Republike Hrvatske.

IX.

Ovlašćuje se direktor Zavoda da donese akte o načinu jedinstvenog djelovanja
službe zaštite spomenika kulture kojima će se pobliže urediti međusobni
odnosi u obavljanju posebnih zadaća utvrđenih ovom naredbom, kao i akte
kojima će se pobliže urediti odnosi službe zaštite i ustanova u kulturi
na provedbi ove naredbe.

X.

Ovisno o ukazanoj potrebi za hitno operativno izvršenje pojedinih posebnih
zadaća iz ove naredbe direktor Zavoda imenuje posebne stručne ekipe. Aktom
o imenovanju stručne ekipe pobliže še uređuju njihove zadaće predvidivo
vrijeme za njihovo izvršenje, sjedište ekipe za vrijeme izvršavanja tih
zadaća, financiranje, kao i drugi uvjeti potrebni za ostvarivanje posebnih
zadaća.

XI.

Za izvršavanje posebnih zadaća iz ove naredbe i rad zavoda ravnatelji
zavoda neposredno su odgovorni direktoru Zavoda. U izvršavanju posebnih
zadaća iz ove naredbe, ravnatelji Arhiva, Hrvatske Nacionalne i sveučilišne
biblioteke i Muzejsko-dokumentacijskog centra koordiniraju svoj rad s direktorom
Zavoda. Regionalni i općinski zavodi obavljaju nadzor i koordiniraju rad
na poslovima zaštite i spašavsnja kulturnih dobara svih ustanova iz arhivske,
muzejsko-galerijske i bibliotečne djelatnosti, čija su sjedišta na području
djelovanja tih zavoda.

XII.

Radi koordinacije i utvrđivanja posebnih zadaća, kojima je cilj zaštita
kulturnih dobara za vrijeme ratnog stanja ili u slučaju neposredne ugroženosti
neovisnosti i jedinstvenosti Republike Hrvatske pri Zavodu se osniva operativno
tijelo. Operativno tijelo čine predstavnik Ministarstva prosvjete, kulture
i športa, predstavnik Arhiva Hrvatske, predstavnik Nacionalne i sveučilišne
biblioteke i predstavnik Muzejsko-dokumentacijskog centra, te direktor
Zavoda koji rukovodi operativnim tijelom Operativno tijelo za svoj rad
neposredno je odgovorno ministru prosvjete, kulture i športa.

XIII.

Posebnim aktom Ministarstva prosvjete, kulture i športa propisat će
se način osiguranja sredstava za provedbu ove naredbe.

XIV.

Za provedbu ove naređbe zadužuje se Zavod. Ovlašćuje se direktor Zavoda
da u provođenju ove naredbe donosi pobliže instrukcije i upute.

XV.

Ova naredba stupa na snagu danom objave u "Narodnim novinama".

Klasa: 612-06/91-01-85

Urbroj : 532-03-3/4-91-02

Zagreb. 29. studenoga 1991.

Ministar prosvjete, kulture i športa akademik

**Vlatko Pavletić, v. r.**

Naredba, NN 7/1992-131